CELEX: 31992R2015
Language: el
Date: 1992-07-20 00:00:00
Title: Κανονισμός (ΕΟΚ) αριθ. 2015/92 του Συμβουλίου της 20ής Ιουλίου 1992 για την τροποποίηση του κανονισμού (ΕΟΚ) αριθ. 1432/92 που παρεμποδίζει τις συναλλαγές μεταξύ της Ευρωπαϊκής Οικονομικής Κοινότητας και των Δημοκρατιών της Σερβίας και του Μαυροβουνίου

Avis juridique important

|

31992R2015

Κανονισμός (ΕΟΚ) αριθ. 2015/92 του Συμβουλίου της 20ής Ιουλίου 1992 για την τροποποίηση του κανονισμού (ΕΟΚ) αριθ. 1432/92 που παρεμποδίζει τις συναλλαγές μεταξύ της Ευρωπαϊκής Οικονομικής Κοινότητας και των Δημοκρατιών της Σερβίας και του Μαυροβουνίου  

Επίσημη Εφημερίδα αριθ. L 205 της 22/07/1992 σ. 0002 - 0002

ΚΑΝΟΝΙΣΜΟΣ (ΕΟΚ) αριθ. 2015/92 ΤΟΥ ΣΥΜΒΟΥΛΙΟΥ  της 20ής Ιουλίου 1992  για την τροποποίηση του κανονισμού (ΕΟΚ) αριθ. 1432/92 που παρεμποδίζει τις συναλλαγές μεταξύ της Ευρωπαϊκής Οικονομικής Κοινότητας και των Δημοκρατιών της Σερβίας και του  ΜαυροβουνίουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Εκτιμώντας:  ότι ο κανονισμός (ΕΟΚ) αριθ. 1432/92 (1) παρεμποδίζει τις συναλλαγές μεταξύ της Ευρωπαϊκής Οικονομικής Κοινότητας και των Δημοκρατιών της Σερβίας και του Μαυροβουνίου-  ότι στις 18 Ιουνίου 1992 το Συμβούλιο Ασφαλείας των Ηνωμένων Εθνών εξέδωσε το ψήφισμα 760 (1992), που επιτρέπει υπό ορισμένες προϋποθέσεις την εξαγωγή προς τις Δημοκρατίες της Σερβίας και του Μαυροβουνίου προϊόντων και πρώτων υλών για την κάλυψη βασικών  ανθρωπιστικών αναγκών-  ότι είναι αναγκαίο να τροποποιηθεί ο κανονισμός (ΕΟΚ) αριθ. 1432/92 ώστε να επιτραπούν, υπό ορισμένες προϋποθέσεις, οι εξαγωγές προς τις Δημοκρατίες της Σερβίας και του Μαυροβουνίου προϊόντων και πρώτων υλών για την κάλυψη βασικών ανθρωπιστικών αναγκών-   Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1432/92 τροποποιείται ως εξής:  1. Στο άρθρο 2, το στοιχείο α) αντικαθίσταται από το ακόλουθο κείμενο:  "α) για τις εξαγωγές προς τις Δημοκρατίες της Σερβίας και του Μαυροβουνίου προϊόντων και πρώτων υλών που προορίζονται για αυστηρούς ιατρικούς σκοπούς καθώς και ειδών διατροφής, οι οποίες κοινοποιούνται στην επιτροπή που έχει συσταθεί με το ψήφισμα 724  (1991) του Συμβουλίου Ασφαλείας των Ηνωμένων Εθνών, καθώς και για τις εξαγωγές προς τις εν λόγω Δημοκρατίες προϊόντων και πρώτων υλών που προορίζονται για την κάλυψη βασικών ανθρωπιστικών αναγκών και οι οποίες έχουν εγκριθεί από την ως άνω επιτροπή με  την απλουστευμένη και συνοπτική διαδικασία μη διατύπωσης αντιρρήσεων."  2. Το άρθρο 3 αντικαθίσταται από το ακόλουθο κείμενο:  "Άρθρο 3  Οι εξαγωγές προς τις Δημοκρατίες της Σερβίας και του Μαυροβουνίου προϊόντων και πρώτων υλών που προορίζονται για αυστηρώς ιατρικούς σκοπούς ή για την κάλυψη βασικών ανθρωπιστικών αναγκών, καθώς και των ειδών διατροφής, υπόκεινται σε προηγούμενη έγκριση  εξαγωγής η οποία εκδίδεται από τις αρμόδιες αρχές των κρατών μελών."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 19 Ιουνίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Ιουλίου 1992. Για το Συμβούλιο  Ο Πρόεδρος  D. HURD   (1) ΕΕ αριθ. L 151 της 3. 6. 1992, σ. 4.